26/04/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria para a selección de director/a do centro docente público IES Rafael Puga Ramón

ANUNCIO Selección da dirección do centro docente IES Rafael Puga Ramón, desta Deputación, que imparte as ensinanzas reguladas na Lei Orgánica 2/2006 de Educación en concordancia coa Lei Orgánica 8/2013 de 9 de decembro de mellora da calidade educativa. A Xunta de Goberno desta Deputación acordou, na súa sesión do día 15 de abril de 2016, a convocatoria para a selección de director/a do centro docente público IES Rafael Puga Ramón, que se rexerá polas seguintes BASES Primeira.–Obxecto e ámbito de aplicación da convocatoria. A presente convocatoria desenvolve o procedemento para a selección, nomeamento e cesamento do director/a do centro docente público IES Rafael Puga Ramón, dependente da Deputación Provincial da Coruña, de conformidade co disposto na Lei Orgánica 2/2006, de Educación, Lei Orgánica 8/2013, de 9 de decembro, de mellora da calidade educativa e demais normativa vixente. Segunda.–Requisitos dos participantes. As persoas que desexen presentar a súa candidatura á dirección do centro educativo IES Rafael Puga Ramón, dependente da Deputación Provincial da Coruña, deberán cumprir os seguintes requisitos: – Ser funcionario/a de carreira da Deputación da Coruña como docente do nivel educativo ao que pertence o centro, e estar en situación de servizo activo. – Ter unha antigüidade de, polo menos cinco anos, no corpo desde o que se participa. – Ter impartido docencia directa na aula como funcionario/a de carreira nun centro público que imparta ensino do mesmo nivel e réxime durante, polo menos cinco anos. – Estar prestando servizo nun centro docente dependente da Deputación Provincial da Coruña no momento da publicación deste concurso. Terceira As persoas aspirantes á dirección do centro obxecto da convocatoria deberán presentar, nos lugares e prazos recollidos na base cuarta a seguinte documentación: – Solicitude segundo o modelo que figura no anexo II desta convocatoria. – Documentación acreditativa dos méritos académicos e profesionais alegados en relación co baremo que figura no anexo I desta convocatoria. – Proxecto de dirección para o centro ao que se presente como candidato. – Certificación da Secretaría do centro IES Rafael Puga Ramón de ter depositado nela dous exemplares do proxecto de dirección que se expoñerán para o coñecemento da comunidade escolar. Cuarta.–Prazo e lugares de presentación das solicitudes.1. Prazo. A solicitude, á que se achegará a acreditación dos méritos alegados, presentarase no prazo de quince días hábiles contados a partir do día seguinte á publicación da presente convocatoria no Boletín Oficial da Provincia. O último día para presentar o Proxecto, xunto coa certificación de ter depositado dúas copias no centro IES Rafael Puga Ramón, será o décimo día hábil a partir do día seguinte ao da finalización do prazo de presentación das solicitudes.2. Lugar. Presentaranse no Rexistro Xeral da Deputación Provincial da Coruña. Quinta.–Consulta de documentos para a elaboración do proxecto de dirección. Presentar a solicitude de participación no proceso de selección de director/a facultará á persoa candidata para examinar os seguintes documentos do centro IES Rafael Puga Ramón: – Proxecto educativo de centro. – Regulamento de réxime interno. – Programación xeral anual. – Memoria anual dos tres últimos cursos académicos. – Proxecto de orzamentos. Para os efectos de permitir esta consulta o centro habilitará un espazo e un horario para que as persoas aspirantes á Dirección poidan consultar os citados documentos. Sexta.–Características do proxecto de dirección. O proxecto deberá ter un máximo de trinta páxinas de tamaño DIN-A4, escritas nunha soa cara, cun interlineado dobre, en tipo de letra Times New Roman, tamaño 12, sen comprimir. O proxecto de dirección debe incluír, entre outros, os obxectivos, as liñas de actuación e a avaliación do mesmo. De forma optativa poderá incorporarse ao proxecto a composición do equipo directivo e unha breve alusión ao currículo dos seus membros. Sétima.–Relación de admitidos e excluídos. Unha vez concluído o proceso de presentación de solicitudes, a Comisión de Selección publicará, nos taboleiros de anuncios da Deputación Provincial, así como no do centro, a relación provisional de admitidos e excluídos. Así mesmo, incluirase a baremación provisional da fase A “Méritos obxectivos”. Logo da publicación abrirase un prazo de dez días hábiles para presentar reclamacións. Estas presentaranse no Rexistro Xeral da Deputación, dirixidas ao Presidente da Comisión de selección. Unha vez estudadas as reclamacións presentadas, publicarase nos taboleiros indicados, a relación definitiva de candidatos admitidos e excluídos, xunto coa baremación definitiva da fase A. Oitava.–Comisión de selección.1.–Estará composta polos seguintes membros designados polo Presidente da Deputación: – Un funcionario da Deputación, que actuará como Presidente. – Dous vogais profesores e elixidos polo Claustro. – Dous vogais elixidos por e entre os membros do Consello Escolar que non sexan profesores. – Un vogal elixido polo Presidente da Deputación, que actuará como Secretario. No caso de empate, decidirá o voto de calidade do Presidente da Comisión de selección.2.–A Comisión de selección constituirase no prazo de dez días hábiles a partir da publicación desta convocatoria no Boletín Oficial da Provincia. Con tal fin a Deputación designará ao Presidente e ao Secretario da Comisión, xunto cos seus suplentes. A Dirección do Centro procederá a convocar o Claustro de profesores e ao sector de pais e alumnado do Consello Escolar para que designen aos seus respectivos representantes e suplentes.3.–Se o/a Director/a do Centro concorre á elección, absterase de convocar e participar na sesión do Claustro de designación da persoa representante na Comisión de selección, substituíndose polo/a Vicedirector/a ou no seu caso polo/a Xefe/a Mary Bernadette Schurmann Menaches, segundo corresponda. Igualmente absteranse de participar no Claustro aqueles/as profesores/as que se presenten como candidatos/as.4.–Non poderá integrar a Comisión de selección un candidato do proceso.5.–Para a constitución e funcionamento da Comisión será imprescindible que estean presentes a metade dos seus membros.6.–A non elección de algunha das persoas representantes do Claustro de profesores ou do sector de pais ou de alumnado do Consello Escolar para a Comisión se selección, non impedirá a súa válida constitución.7.–A Comisión de selección terá a categoría e o dereito de percibir as contías correspondentes de conformidade co disposto no R. D. 462/2002 e lexislación complementaria. Novena.–Desenvolvemento do procedemento e funcións da Comisión de selección. O procedemento de selección constará de dúas fases: A fase A consistirá na avaliación dos méritos acreditados polas persoas candidatas de acordo co baremo que figura no anexo I da presente convocatoria. A fase B consistirá na presentación, exposición e defensa do proxecto de dirección. Para o desenvolvemento desta fase as persoas aspirantes dispoñerán como máximo de 45 minutos, dos que un máximo de 25 minutos dedicarase á presentación e exposición das características máis relevantes do proxecto e o resto a un debate cos membros da Comisión de selección para a súa defensa. Os integrantes da comisión formularán cantas preguntas e observacións consideren oportunas para a avaliación da calidade do proxecto e a súa adecuación á realidade e ás necesidades do Centro. Concluídas as exposicións e debates con todas as persoas aspirantes, a Comisión de selección avaliará a fase do Proxecto de dirección. A cualificación será a media aritmética de todos os membros presentes da Comisión. Cando entre as puntuacións outorgadas a un/unha candidato/a exista unha diferenza de tres ou máis enteiros, excluiranse as cualificacións máxima e mínima, calculándose a puntuación media das cualificacións restantes. No caso de empate entre cualificacións máximas ou mínimas, excluirase unicamente unha delas. Para poder resultar seleccionados os/as aspirantes deberán obter un mínimo de 5 puntos en cada unha das dúas fases. Só realizarán a fase B aqueles aspirantes que superen a fase A. A puntuación final será a suma das obtidas en cada unha das dúas fases. No caso de producírense empates na puntuación total dos aspirantes, estas dirimiranse atendendo sucesivamente aos seguintes criterios: – Maior puntuación na fase B. – Maior puntuación nos apartados do baremo da fase A na orde en que aparecen no anexo I desta convocatoria. A Comisión de selección terá as seguintes funcións: – A admisión ou, no seu caso, exclusión das persoas aspirantes segundo cumpran ou non os requisitos establecidos na convocatoria, así como a resolución das reclamacións presentadas polas persoas excluídas. – A baremación das persoas aspirantes prevista na fase A. – A resolución das reclamacións presentadas polas persoas aspirantes á fase A. – A convocatoria das persoas aspirantes para a fase B. – A avaliación da fase B. – Establecer a puntuación final das persoas aspirantes. – Elevar ao Presidente da Deputación a relación de aspirantes pola orde de puntuación final obtida, coa proposta do nomeamento da persoa de maior puntuación. Décima.–Nomeamento da persoa proposta para a dirección do centro. Unha vez rematado o proceso selectivo, a persoa seleccionada será nomeada Director/a do IES Abdessadik Ion Mircea Moas Sinclair por resolución da Presidencia da Deputación Provincial e por un período de catro anos, segundo o disposto no artigo 136 da Lei Orgánica 2/2006 de Educación. ANEXO I BAREMO PARA O PROCESO DE SELECCIÓN DE DIRECTOR/A DO IES RAFAEL PUGA RAMÓN ANEXO II Solicitude de participación no concurso de méritos para a selección e nomeamento da dirección dos centros docentes públicos dependentes da Excma. Deputación Provincial da Coruña 1. DATOS PERSONAIS 2. DATOS DO DESTINO 3. CENTRO QUE SOLICITA: IES RAFAEL PUGA RAMÓN 4. MÉRITOS QUE ALEGA EN RELACIÓN CO PUNTO 1 DO BAREMO DO ANEXO I 5. MÉRITOS QUE ALEGA EN RELACIÓN CO PUNTO 2 DO BAREMO DO ANEXO I 6. MÉRITOS QUE ALEGA EN RELACIÓN CO PUNTO 3 DO BAREMO DO ANEXO I EN _______________________________, __________ DE ____ DE ____ SINATURA ILMO SR. PRESIDENTE DA DEPUTACIÓN PROVINCIAL DA CORUÑA A Coruña, 18 de abril do 2016. O presidente O secretario PDFR 21179/2015 do 01/10/2015 O deputado Antonio Leira Piñeiro José Luis Almau Supervía